Проект!

**Д О Г О В О Р**

ЗА ВЪЗЛАГАНЕ УПРАВЛЕНИЕТО НА “МНОГОПРОФИЛНА БОЛНИЦА ЗА АКТИВНО ЛЕЧЕНИЕ – “ИВАН СКЕНДЕРОВ” ЕООД ГР.ГОЦЕ ДЕЛЧЕВ

Днес, на …………….. 2017 г. /…………………………………………………............../ в гр. Гоце Делчев между подписаните:

1. **Община Гоце Делчев,** представлявана от Владимир Кръстев Москов- Кмет на общината, наричана за краткост ВЪЗЛОЖИТЕЛ, и
2. ......................................................с ЕГН ................................., постоянен адрес: .............................................................. наричан по-долу за краткост УПРАВИТЕЛ,

на основание проведен конкурс за възлагане управлението на Многопрофилна болница за активно лечение“ Иван Скендеров“ ЕООД гр. Гоце Делчев, чл.62, ал.4 от Закона за лечебните заведения, чл.14 от Наредба № 9 от 26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения, чл. 29 от Наредбета № 3 за условията и реда за упражняване на правата на собственост на община Гоце Делчев в търговски дружества с общинско участие в капитала, Решение № ...... от ............г на ОбС – гр. Гоце Делчев и Заповед № ................./.....................г. на кмета на общината се сключи настоящия договор за следното:

**ПРЕДМЕТ НА ДОГОВОРА**

Чл.1. ВЪЗЛОЖИТЕЛЯТ възлага, УПРАВИТЕЛЯ приема да управлява и представлява търговско дружество Многопрофилна болница за активно лечение“ Иван Скендеров“ ЕООД гр. Гоце Делчев с ЕИК 000022025, регистрирано в търговския регистър при Агенция по вписванията към Министерство на правосъдието, в съответствие с дейсстващата нормативна уредба, решенията на ОбС- гр. Гоце Делчев и клаузите на настоящия договор.

**СРОК НА ДОГОВОРА**

Чл.2 (1) Договорът се сключва за срок от 3/три/години.

(2) Договорът влиза в сила от датата на подписването му и се вписва в търговския регистър.

(3) След изтичане на тригодишния срок договорът за управление може да бъде подновен за нов тригодишен срок след решение на едноличния собственик на капитала и представяне на отчет за изпълнение на тригодишната бизнес – програма на дружеството и представяне на нова бизнес- програма за новия срок на договора.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.3. ВЪЗЛОЖИТЕЛЯТ предава на УПРАВИТЕЛЯ управлението на дружеството, като осигури подходящи условия за осъществяването на правата и задълженията поети с този договор.

Чл.4. ВЪЗЛОЖИТЕЛЯТ има право:

1. на достъп до работните места в дружеството при спазване на действещото законодателство;
2. да изисква от УПРАВИТЕЛЯ и получава всякаква информация свързана с дейността на дружеството;
3. определя срок, в който УПРАВИТЕЛЯТ е длъжен да вземе или предложи мерки за отстраняване на констатираните недостатъци в работата, когато резултатите от годишните планове по чл.5, т.9 не отговарят на стратегията за развитие на дружеството;
4. да определя бизнес- задача на дружеството, определена за целия срок на договора за управление или поотделно за всяка година в съответствие с програмата за развитие и дейността на лечебното заведение;
5. да извършва контрол върху изпълнението на договора.

**ПРАВА И ЗАДЪЛЖЕНИЯ НА УПРАВИТЕЛЯ**

Чл.5. УПРАВИТЕЛЯТ е длъжен:

1. да управлява и стопанисва имуществото на дружеството в защита и интерес на едноличния собственик на капитала – Община Гоце Делчев;
2. да уведомява незабавно в писмена форма ВЪЛОЖИТЕЛЯ за нововъзникнали обстоятелства, които са от съществено значение за дружеството;
3. да организира управлението в съответствие с действащото законодателство,решенията на едноличния собственик на капитала и утвърждава вътрешно нормативната уредба;
4. да осигури безопасни условия на труд с оглед опазванеживота, здравето и трудоспособността на работещите в дружеството в съответствие с нормативните изисквания;
5. всяка година до 20 декември да внася в Общински съвет гр. Гоце Делчев проект за годишна план- сметка за приходите и разходите на дружеството през следващата година;
6. да предлага числеността на персонала и разпределението му в лечебното заведение, определя средствата за работна заплата, правилата за заплащане на труда, реда и начина за финансирането и да спазва нормативните изисквания свързани с дейността на търговското дружество в съгласие с действащата нормативна уредба;
7. да пази търговска тайна да не предоставя на трети лица информация за финансово- икономическото състояние на дружеството без съгласието на ВЪЗЛОЖИТЕЛЯ;
8. отдаването под наем и разпореждането с движими и недвижими вещи, съставляващи дълготрайни материални активи се извършва след решение на едноличния собственик на капитала чрез публично оповестен търг или публично оповестен конкурс;
9. да разработи бизнес- задача за срока на договора за всяка година поотделно на база разработена от него стратегия за развитието на дружеството за тригодишен период предложена в конкурса за възлгане на управление на управлението на МБАЛ „Иван Скендеров“ ЕООД, да създаде необходимите условия и предпоставки за нейното реализиране.

Чл.6. УПРАВИТЕЛЯТ има право:

1. да сключва, изменя и прекратява трудови договори, да налага дисциплинарни наказания, да стимулира/санкционира и командирова персонала на дружеството при спазване на действащата нормативна уредба;
2. да сключва всички видове договори с трети лица свързани с дейността на дружеството;
3. да изразходва средствата за представителни цели, тържества, подаръци по видове разходи, но не повече от полагаемото се, съгласно действащите нормативни актове;
4. да ползва служебен автомобил при изпълнение на задълженията по този договор;
5. да бъде осигурен за сметка на дружеството за всички осигурителни случаи по нормативни актове за държавно обществено осигуряване по Кодекс за социално осигуряване и Закона за здравно осигуряване;

Чл.7. УПРАВИТЕЛЯТ няма право:

1. да се разпорежда с интелектуалната собственост на дружеството;
2. да предоставя кредити или гаранции на физически лица или юридически лица с имуществето на дружеството, пред банки или други кредитори, без разрешението на ОбС гр. Гоце Делчев;
3. да огласява служебна информация и сведения за дружеството, докато изпълнявазадълженията си по този договор, както и за срок от 3/три/ години след прекратяването му.

**ВЪЗНАГРАЖДЕНИЕ НА УПРАВИТЕЛЯ**

Чл.8. Едноличният собственик на капитала определя месечно възнаграждение на УПРАВИТЕЛЯ, съгласно чл. 36, ал. 4 от Наредба № 3 за условията и реда за упражняване на правата на собственост на община Гоце Делчев в търговски дружества с общинско участие на капитала в размер на 2.8 от средната месечна работна заплата за дружеството.

Чл.9. Възнаграждението по преходния член се изплаща на УПРАВИТЕЛЯ ежемесечно, като авансова сума по графика за изплащане на заплатитев дружеството.

Чл.10. Възнаграждението на УПРАВИТЕЛЯ е за сметка на срадствата за работната заплата на дружеството. То се облага с данък върху общия доход по реда и условията на Закона за данъците върху доходите на физическите лица.Отговорност за деклариране на сумите, получени като възнаграждение по този договор и за плащането на полагащия се данък общ доход носи УПРАВИТЕЛЯ.

Чл.11. УПРАВИТЕЛЯТ се осигурява на база реално изплатените му суми като възнграждение съграсно нормативните актове.

Чл.12. ВЪЗЛОЖИТЕЛЯТ не гарантира размера на възнаграждението на УПРАВИТЕЛЯ и не го компенсира при липса на средства за работната заплата в дружеството.

**ПРЕКРЕТЯВАНЕ НА ДОГОВОРА**

Чл.13. (1) Настоящият договор се прекратява с изтичането на срока, освен ако не бъде подновен, съгласно чл. 2, ал. 3.

(2) Договорът може да се прекрати преди изтичане на срока му:

1. по искане на управителя, изразено писмено пред Общински съвет - Гоце Делчев с предизвестие от 3/три/ месеца;

2. при преобразуване, прекратяване или ликвидиране на дружеството, както и при промяна на собственика на капитала;

3. в случай на смърт или поставяне под заплещение на управителя;

4. поради фактическа невъзможност на управителя да изпълнява задълженията си, продължила повече от 60 дни;

5. при възникване на обстоятелство, обуславящо забрана или ограничение за лицето за заемане на такава длъжност, съгласно закона или учредителния акт на дружеството;

6. по взаимно съгласие;

7. с решение на органа, който упражнява правата на едноличния собственик на капитала с предизвестие от 1 /един/ месец.

(2) С решение на органа, който упражнява правата на едноличния собственик на капитала:

1. при нарушение на закона, извършено при или повод изпълнението на договора;

2. при извършване на действия или бездействия на лицето, довели до влошаване на финансовите резултати или от които са произтекли вреди за лечебното заведение;

3. при системно неизпълнение на решенията и писмените указания на органа, който упражнява правата на едноличния собственик на капитала.

4. при неизпълнение на икономическите показатели, определени в договорите за възлагане на управление или контрол.

5. предоставяне от УПРАВИТЕЛЯТ на ВЪЗЛОЖИТЕЛЯ на невярна информация за състоянието на дружеството или съставяне и утвърждаване от УПРАВИТЕЛЯТ на документи с невярно съдържание;

Чл.14. При прекратяване на договора по чл.13, ал.1, УПРАВИТЕЛЯТ има право на парично обезщетение, съотвестващо на неизползваните платени неприсъствени дни и определеното по този договор възнаграждание до заличаване на името му като УПРАВИТЕЛ в Търговския регистър.

**ДРУГИ УСЛОВИЯ**

Чл.15. УПРАВИТЕЛЯТ отговаря имуществено за причинените на дружеството вреди.

Чл.16. УПРАВИТЕЛЯТ има право на 30/тридесет/ дни платени неприсъствени дни годишно, извън празничните и почивни дни.

Чл.17. УПРАВИТЕЛЯТ уведомява ВЪЗЛОЖИТЕЛЯ за периода на ползване на платени неприсъствени дни в рамките на всяка година. В този случай УПРАВИТЕЛЯТ е длъжен да определи писмено длъжностното лице от дружеството, което да го замества за периода на неговото отсъствие.

Чл.18. УПРАВИТЕЛЯТ ползва всички права за командироване в страната и се отчита, съгласно Наредбата за командировките в страната.

Чл.19. Страните могат да се договарятза промени в условията на договора след подписването му при последващи изменения на действащата нормативна уредба, на икономическите условия и на решения на ОбС гр. Гоце Делчев, във връзка с упражняването на правата на едноличен собственик на капитала.

Чл.20. При прекратяване на договора УПРАВИТЕЛЯТ ползва правата си по Кодекса за социално осигуряване.

Чл.21. Всички спорни въпроси по тълкуването и прилагането на договора се решават по взаимно съгласие, а при непостигане на съгласие по съдебен ред.

Чл.22. За неуредените в този договор условия се прилагат разпоредбите на Търговски закон, Закон за лечебните заведения, Наредба за реда на упражняване правата на собственост на общината от капитала на търговските дружества и другите действащи нормативни актове, които могат да намерят прилажение в конкретния случай.

Настоящият договор се състави в три еднообразни екземпляра за всяка една от страните и един за търговския регистъркъм Агенцията по вписванията.

**ДОГОВАРЯЩИ СТРАНИ:**

ВЪЗЛОЖИТЕЛ: УПРАВИТЕЛ:

КМЕТ НА ОБЩИНА

ГОЦЕ ДЕЛЧАВ:

/Владимир Москов/ /…………………………./